Държавен вестник, бр. 36, 2016 г., стр. 91

БРОЙ  36	
Д Ъ Р Ж А В Е Н  В Е С Т Н И К 	
СТР.  91  
Начин на изчисляване на икономическия размер 
на земеделското стопанство:
1 .  И з ч и с л я в а н е  н а  С П О  н а 
с т о п а н с т в о т о
Изчисляването се извършва с помощта на 
таблица, посочена по-горе, където в колона 4 
„Данни на стопанството (основни култури)“ се 
посочват площта на отглежданите култури и 
броят отглеждани животни. 
При попълването на данните в колона 4 се 
спазват следните условия:
	
a)	 Всяка култура и животно е с определен 
код по Наредба № 3 от 1999 г. за създаване 
и поддържане на регистър на земеделските 
стопани (колона 1).
	
б)	 Данните на стопанството (колона 4) за 
отглежданите основни земеделски кул-
тури се вземат от анкетните формуляри 
на актуалната – към датата на подаване 
на заявлението за получаване на консул-
тантски пакети по чл. 15, ал. 1, анкетна 
карта по Наредба № 3 от 1999 г. Отчитат 
се данните от анкетните формуляри, 
записани за текущата стопанска година, 
включително намерения за засети/засадени 
площи. За текуща стопанска година се 
приема стопанската година, която е такава 
към датата на подаване на заявлението 
за получаване на консултантските пакети 
по чл. 15, ал. 1. 
	
в)	 Когато стопанството отглежда животни, 
трябва да посочи броя на животните в 
съответните категории в колона 4 съгласно:
	
аа)	опис по видове и брой на животните, 
декларирани от кандидата, придружен от 
извлечение от интегрираната информаци-
онна система (ИИС) по реда на Наредба 
№ 6 от 8 октомври 2013 г. за изискванията 
към средствата за официална идентифи-
кация на животните и използването им 
(ДВ, бр. 90 от 2013 г.) (Наредба № 6 от 
8 октомври 2013 г.) за наличните в обекта 
животни по ушни марки/чип, подписа-
но от официалния ветеринарен лекар, 
контролиращ животновъдния обект, не 
по-рано от един месец преди датата на 
подаване на заявлението за получаване на 
консултантските пакети по чл. 15, ал. 1 
(в случай че кандидатът отглежда видове 
животни, които трябва да се регистрират 
в ИИС по реда на Наредба № 6 от 8 ок-
томври 2013 г.)
и/или
	
бб)	в случай, че кандидатът отглежда живот-
ни, които не подлежат на идентификация, 
животновъдният обект се регистрира от 
Българската агенция по безопасност на 
храните и се представя актуален опис на 
отглежданите животни, заверен от офи-
циален ветеринарен лекар не по-рано от 
един месец преди датата на подаване на 
заявлението за получаване на консултант-
ските пакети по чл. 15, ал. 1.
	
г)	 Данните за втори и междинни култури 
също се включват, в т.ч. междинни/втори 
култури, отглеждани в оранжерии.
В колона 6 се изчислява съответният СПО за 
даден вид култура или животно (произведението от 
данните на стопанството (колона 4), умножени по 
показателя за СПО лв./дка; лв./глава (колона 5). 
Сборът от индивидуалните СПО представлява 
общия СПО на стопанството при спазване на 
следните условия:
	
д)	 Фуражен баланс или излишък в случай, 
че стопанството отглежда преживни жи-
вотни, коне и други еднокопитни животни.
В повечето случаи стопанствата са във 
фуражен баланс, когато разликата между сумата от 
СПО на фуражните култури и сумата от СПО на:
– преживните животни, 
– конете и другите еднокопитни животни,
е „0“ или отрицателно число. В този случай 
СПО на фуражните култури не се включва в 
общия СПО на стопанството, както и получената 
отрицателна разлика (ако разликата не е „0“) не 
се изважда от общия СПО. 
Наличие на фуражен излишък има в случаите, 
когато разликата между сумата от СПО на 
фуражните култури и сумата от СПО на:
– преживните животни, 
– конете и другите еднокопитни животни,
е положително число. В този случай само 
стойността на тази разлика се включва в общия 
СПО, а не цялата сума от СПО на фуражните 
култури. 
В слу чай на фу ражен излишък и при 
положение, че в земеделско стопанство се 
отглеждат два или повече вида фуражни култури, 
делът на отделната фуражна култура в общия 
икономически размер на стопанството се 
определя по следната формула:
	
СПОфк – ОСПОпжкес × 
	
(СПОфк/ОСПОфк)
ДФР (%) = --------------------------------------------------------------------------------  × 100,
	
ОСПОзс
където:
ДФР (%) е делът на фуражната култура в 
общия икономически размер на стопанството;
СПОфк – СПО на фу ра ж ната к улт у ра 
(произведението от размера на отглежданите 
декари от тази фуражна култура, умножено по 
показателя є за СПО лв./дка);
ОСПОпжкес – сумата от СПО на преживните 
животни, конете и другите еднокопитни животни;
ОСПОфк – сумата от СПО на фуражните 
култури;
ОСПОзс – общият СПО на стопанството.
2 .  И з ч и с л я в а н е  н а  и к о н о м и ч е с к и я 
р а з м е р  в  е в р о
Икономическият размер на стопанството в 
евро се получава, като изчисленият за съответното 
земеделско стопанство общ СПО в лева се 
раздели на 1,95583 (използва се официалният курс 
на БНБ – 1 евро = 1,95583 лв.) и се закръгли до 
втория знак след десетичната запетая.